**К у л т у р н и ц е н т а р Б е о г р а д а**

 **Ф И НА Н С И Ј С К И И З В Е Ш Т А Ј О Р А Д У**

 **К У Л Т У Р Н О Г Ц Е Н Т Р А Б Е О Г Р А Д А**

 **З А 2 0 1 6 .Г О Д И Н У**

 **Београд, фебруар 2017.године**

Културни центар Београда је у 2016.години, у обрачунском периоду од 01.01.2016.године до 31.12.2016.године, добио планом предвиђена средства из буџета града Београда у вредности од **60.523.974,56** динара.

У том периоду остварени су укупни приходи и примања у износу од **144.674.327,56** динара, расходи и издавања у износу од **143.842.869,49** динара , односно вишак прихода и примања у износу од **831.458,07** динара.

Културни центар Београда је по завршном рачуну из 2015.године пренео у 2016.годину **96.643,05** динара, резервисана средства добијена од Mинистарства za културу на име штампе књиге која није могла бити завршена у 2015.години.

Културни центар Београда је у 2016.години остварио готово све Планом постављене циљеве, односно остварио је све оне циљеве који су могли зависити од сопственог чињења иако је 2016.година била једна у низу неповољнијих година за рад, нарочито за установе културе.

**I ПРИХОДИ И ПРИМАЊА**

Структуру укупних прихода и примања у овом периоду чине:

1. дозначена средства из буџета града - 60.523.974,56 41 %

2. трансфери из буџета Републике и општина - 14.208.250,65 10 %

3. сопствени приходи - 69.942.102,35 49 %

Проценат учешћа сопствених прихода у укупним приходима је 49% .

С обзиром да новац од Министарства културе добијамо тако што аплицирамо за одређене пројекте, и да новац од Министарства културе буџетом није предодређен и резервисан већ је добијен учествовањем на конкурсу то говори о квалитету програма Културног центра Београда.

1. **ПРИХОДИ ИЗ БУЏЕТА ГРАДА**

Културни центар Београда је у току 2016.године остварио укупане приходе из буџета града у износу од **60.523.974,56** односно 41% укупних прихода и примања.

Приходи из буџета града у 2016.години у односу на 2015.годину су увећани за 22% ,

док су у 2015.години у односу на 2014.годину били умањени за 15 %.

Увећање прихода из буџета града односи се само на износ који је био намењен за манифестацију Октобарски салон. С обзиром да се Октобарски салон сада одржава сваке друге године овај проценат увећања прихода од 22% није реална слика.

**УПОРЕДНИ ПРЕГЛЕД СТРУКТУРЕ ПРИХОДА ИЗ БУЏЕТА ГРАДА 2014/2015/2016**

**-----------------------------------------------------------------------------------------------------------------------------**

**Врста прихода Износ Износ Износ**

 **2014. 2015. 2016.**

**------------------------------------------------------------------------------------------------------------------------------**

Зараде и доприноси 20.489.146,21 18.275.804,29 18.463.478,69

------------------------------------------------------------------------------------------------------------------------------

Текући приход 13,395,038,19 17.531.387,21 20.050.277.01

------------------------------------------------------------------------------------------------------------------------------

Програми -приход 20.045.625,94 12.500.000,00 20.550.000,00

------------------------------------------------------------------------------------------------------------------------------

Програми –осн.средства 897.546,19 887.977,20 954.062,56

------------------------------------------------------------------------------------------------------------------------------

Накнада за запослене 1.773.208,05 219.310,14 506.156,30

------------------------------------------------------------------------------------------------------------------------------

**Укупно: 56.600.564,58 49.414.481,84 60.523.974,56**

**------------------------------------------------------------------------------------------------------------------------------**

Највећи део средстава за програме у 2016.години Секретаријат за културу је определио за 56. Октобарски салон **15.000.000,00** динара. Зa редовне програме у 2016.години из буџета града КЦБ добио је **5.550.000,00** динара.

Када се узме у обзир да су уплаћена средства за редовне програме у 2016 години **5.550.000,00** динара видимо да програмска средства остају на истом нивоу као прошле, 2016.године.

1. **ДРУГИ НИВОИ ВЛАСТИ**

Министарство Културе републике Србије са **14.088.250,65** динара и општина Врачар са **120.000,00** динара учествују са 10% у укупним приходима Културног центра Београда. У односу на 2015.годину приходи из других нивоа власти су увећани у 2016. години за 120% .

Министарство културе Републике Србије, по уговору који је закључио са Културним центром Београда, уплатило је **7.139.986,00** динара, на име откупа уметничких дела, суфинансирање пројекта –Колекција Октобарски салон.

За редовне пројекте на које КЦБ конкурише код Министарства културе и за манифестацију Октобарски салон, КЦБ добио је **6.948.264,65** динара.

1. **СОПСТВЕНИ ПРИХОДИ**

Културни центар Београда је у току 2016.године остварио укупне сопствене приходе и примања у износу **69.942.102,35** динара. Проценат учешћа сопствених прихода у укупним приходима је 49 %.

Укупан сопствени приход у 2016.години у односу на 2015.годину је увећан за 3,5% док је у 2015.години у односу на 2014.годину био мањи за 13%.

 **ПРЕГЛЕД СОПСТВЕНИХ ПРИХОДА**

**-------------------------------------------------------------------------------------------------------------------------------**

**Врста прихода 2014 2015 2016 2015/2016**

**------------------------------------------------------------------------------------------------------------------------------**

Продаја сувенира 57.966.223,03 51.548.375,78 45.867.068,54 - 9%

------------------------------------------------------------------------------------------------------------------------------

Приход од закупа 3.497.646,36 3.450.329,17 6.470.998,12 85%

------------------------------------------------------------------------------------------------------------------------------

Приход од продаје улазница 8.096.845,04 8.506.377,95 8.432.075,27 0%

------------------------------------------------------------------------------------------------------------------------------

Остали приходи -донације, 4.624.951,57 2.884.051,56 5.814.334,23 100%

------------------------------------------------------------------------------------------------------------------------------

Обештећења,каталози, 1.546.330,32 730.308,18 3.282.626,19 350%

-------------------------------------------------------------------------------------------------------------------------------

Рефундација трошкова 309.602,40 0 0

-------------------------------------------------------------------------------------------------------------------------------

При. од дом. физ. и прав. лица 200.000,00 356.568,09 75.000,00

-------------------------------------------------------------------------------------------------------------------------------

**УКУПНО 76.241.598,72 67.476.010,73 69.942.102,35**

**Приход од продаје сувенира**  опао је за 9 % у 2016. години у односу на 2015. годину. Радња сувенира Београдски излог је најзначајнији извор прихода за КЦБ.

Идеја да се оформи овај тип продавнице потекла је 1990. године и већ 1991. године је БИ почео са радом. Пуних 25 година БИ одолева разним искушењима и остаје и даље основни извор за дофинансирање програма, исплату плата, плаћања других сарадника као и сервиса које користи.

Да би једна културна установа функционисала мора да прихвати принцип економичности и тако обезбеди континуитет и аутономију у раду. Колико год желели да верујемо да су уметност и култура духовне делатности и да су одвојене од економије, реалност показује другачије. Овакав систем рада, где имате финансијски ослонац, не искључује првобитну функцију Културног центра, већ му помаже да што боље организује своје активности са економско-финансијског аспекта . Али култура не може да се препусти само тржишту , већ мора да буде део јавне бриге , јер само тако може да опстане.

**Приход од закупа** увећан је у 2016. години у односу на 2015. за 85% . У 2015. години је био умањен у односу на 2014. годину за 1% .

До скоро једини закупац у простору КЦБ је била Арена-Билет сервис, који за само 9 м2 плаћају закупнину од 180.000,00 динара. Од септембра месеца 2015 у простору КЦБ се налазе књижаре Вулкан и цена закупнине је 5.000,00 еура у динарској противвредности. Књижаре Вулкан плаћају закуп, до септембра 2017.године , у вредности од 3.000 еура док не исплати трошак за инвестиционо улагање у простор Културног центра Београда.

 Културни центар Београда се определио да простор који поседује изда у стални закуп, јер је опала потражња за краткорочним издавањима, са кратким роком од неколио сати и најдуже 7 до 14 дана. У прилог овој одлуци, колико је издавање простора постало неопходно говоре подаци овог завршног извештаја, да сопствени приход има тенденцију пада.

**Приход од продаје биоскопских улазница** је увећан у 2015.години у односу на 2014.-ту за око 5%, , а у 2014.години у односу на 2013.годину приход је увећан за 10% , док је у 2016.години остао на истом нивоу као у 2015.години. Поред општег пада посећености биоскопима Културни центар Београда је успео да својим ангажовањем задржи ниво посећености у биоскопу . На овако ипак добар резултат рада биоскопа , утицали су фестивали за којима постоји увек интересовање публике: ФЕСТ, Нордијска панорама, Фестивал ауторског филма, Слободна зона, Фестивал шпанског филма, Фестивал финског филма и други....

**Остали приходи -донације** -донације у 2016.години су увећане у односу на 2015.годину за око 100% , док у 2015. години су умањене у односу на 2014. годину за 60% , а у 2014. години у односу на 2013. годину су умањене за за 65 %.

За раст донација у 2016.години заслужна је манифестација Октобарски салон, која је још увек препознатљива као манифестација од значаја у целом региону па тако и привлачи већи број донатора.

**Остали приходи** као што је продаја каталога, изложби, улазница, не укључујући биоскопске улазнице, су у 2016.години увећани у односу на 2015.годину за 350% а у 2015. години у односу на 2014. годину умањени за 100%.

Из овог прегледа се може закључити да једини пад сопствених прихода бележе радња сувенира Београдски излог и добровољни трансфери-спонзорства.

**II РАСХОДИ И УЛАГАЊА**

Укупни расходи за покриће текућих трошкова пословања Културног центра Београда у 2016. години износили су **143.842.869,49** динара.

**Расходи**

**Трошкови плата** **и доприноса**, накнада запослених, као и других давања запосленима чине 30% укупних расхода и издатака. У односу на 2015. годину издаци за ове намене у 2016. години су остали на истом нивоу као и у 2015.години, а у 2015. у односу на 2014. су пали за око 12%.

Укупни платни фонд у 2016. години износио је **35.797.517,41**  од чега је на терет буџета исплаћено **18.969.634,69** а на терет сопствених средстава **16.827.882,72** динара.

Учешће сопствених средстава у платама износи 48%. Из сопствених средстава су исплаћене плате стално запослених чија су радна места усвојена Правилником о систематизацији од стране Оснивача, а за које Секретаријат за културу не дозначује средства.

Такође сопствена средства су коришћена за исплату стимулација, прековременог рада и осталих накнада које Секретаријат за културу не дозначује , а односе се на све запослене у Културном центру Београда.

**Редовни трошкови-стални трошкови пословања** (енергетске услуге, комуналне услуге, услуге комуникација, платног промета ) износе **23.376.731,97**  динара, од тога **20.050.277,01** из буџета града Београдаи **3.326.454,96** са сопствених извора.

Када посматрамо појединачно, сваки од ових трошкова, видимо да је већина трошкова остала на истом нивоу као и претходне године. Већа уштеда , односно смањење трошка се види на услугама комуникације из разлога што је КЦБ учесвовао на тендеру –Централизованих јавних набавки и тако добио повољније услове .

Смањење се односи још и на трошкове платног промета и на трошкове енергетских услуга.

**НАЗИВ ТРОШКА 2015. год 2016 год**

-------------------------------------------------------------------------------------------------------------------------

ТРОШКОВИ ПЛАТНОГ ПРОМЕТА 1.203.068,06 1.195.939,32

ЕНЕРГЕТСКЕ УСЛУГЕ 6.209.498,09 5.842.177,62

КОМУНАЛНЕ УСЛУГЕ 5.294.189,87 5.355.274,30

УСЛУГЕ КОМУНУКАЦИЈА 1.655.941,27 977.348,68

**Програмски трошак** у 2016. години износи **46.355.524,44** од тога из буџета Града **20.550.000,00** , од Министарставо културе и информисања РС **6.948.264,65** , и од Градске општине Врачар **120.000,00** .
Из сопствених извора трошак за програме је **18.737.259,79 РСД**, од донација **5.814.334,23** **РСД**, а остатак од **12.922.925,56** из сопствених средстава (продаје сувенира, бископских карата, закупа, улазница...)

Највећи трошак у 2016.години односи се на транспорт и осигурање уметничких радова за 56.Октобарски салон.

Октобарски салон је највећа годишња манифестација савремене визуелне уметности у региону са несумњиво најдужом континуираном историјом (основана 1960), а од 2004. године је стекла завидну репутацију у Европи и свету као међународна изложба, коју су са пратећим програмима осмишљавали неки од најзначајнијих домаћих и иностраних кустоса данашњице (Анда Ротенберг, Рене Блок, Дарка Радосављевић, Небојша Вилић, Лоран Хеђи, Бојана Пејић, Николас Шафхаузен, Ванеса Џоан Милер и други).

Ове године се *Октобарски* салон, према идеји оснивача Града Београда а по угледу на велике светске културне центре, први пут организује као међународна бијенална изложба коју је конципирао истакнути британски кустос Џон Елиот, а визуелни идентитет осмислио чувени светски дизајнер/уметник Џонатан Барнбрук.

Радови одабрани по позиву и на конкурсу су својом вредношћу и дестинацијама одакле долазе значајно превазишли предвиђања организатора, Културног центра Београда, и оснивача, Града Београда.

**Инвестиционо улагање, набавка опреме и робе**

У 2016. години уложена су следећа средства за набавке робе и опреме:

**-----------------------------------------------------------------------------------------------------------**

1.административна опрема 5122 1.336.882,27

 Буџет града 264.199,85

 Сопствени извор 1.072.682,42

------------------------------------------------------------------------------------------------------------

2.опрема за културу 5126 689.862,91

 Буџет града 689.862,91

------------------------------------------------------------------------------------------------------------

3.нематеријална имовина 5151 7.301.951,61

 Министарство за културу 7.101.296,53

 Сопствени извор 200.655,08

------------------------------------------------------------------------------------------------------------

4.роба за даљу продају 5200 28.984.398,88

**------------------------------------------------------------------------------------------------------------**

 **УКУПНО 5000 38.313.095,67**

1.Из буџета града Београда одобрена су средства у износу од **954.062,76** динара на име опреме за потребе 56.Октобарског салона и радње Београдски излог Набављена је следећа опрема:

-пројектори

-плазма , тв бокс , медија плејер

-носач за пројектора

-ситна опрема , мале вредности , сијалице за пројекторе

-камере у Беоизлогу

Из сопствених извора набављена је следећа опрема и уложено је **1.072.682,00** динара :

-сервер за потребе рачуноводства

-штампач

-сеф за беоизлог

-климе за галерију артгет

-компресор за беоизлог

-плинска грејалица

-лап топ

2.Министарство за културу је у 2016. години доделило **7.101.296,53** динара за откуп уметничких дела, где је КЦБ откупио 25 уметничких дела.Неки од аутора су:

- Б.Ђурђевић , З. Насковски, И.Кнезевић,Д.Калуђеровић, У.Ђурић, Н.Теофиловић,Т.Остојић, -М.Младеновић, Џафо, Вучетић, Јоксимовић, Терзић ,Стојановић,Донковић,Румајкић

Из сопствених извора купљено је за **200.655,08** динара за софтвере за биоскоп и беоизлог.

3.Током 2016. године набавна вредност продате робе у Беоизлогу и износи **28.984.398,88** динара. Београдски излог има дугогодишњу сарадњу са одређеним произвођачима , где је изграђено поверење и то нам даје сигурност у пословању и могућност да предвидимо разне ситуације на основу претходних заједничких искустава.

**III УТВРЂИВАЊЕ РЕЗУЛТАТА ПОСЛОВАЊА**

 **1.ТЕКУЋИ ПРИХОДИ И ПРИМАЊА 144.674.327,56**

 **2.ТЕКУЋИ РАСХОДИ И ИЗДАЦИ 143.842.869,49**

**--------------------------------------------------------------------------------------------------------------**

 **ВИШАК 831.458,07**

 **ВИШАК ПРИХОДА И ПРИМАЊА 831.458,07**

 **ПРЕНЕТА НЕУТРОШЕНА СРЕДСТВА ИЗ 2015.ГОД 96.643,05**

 **-----------------------------------------------------------------------------------------------------------**

 **ВИШАК ПРИМАЊА 928.101,12**

 **РЕЗЕРВИСАНА СРЕДСТВА за 2017. 20.602,20**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **СУФИЦИТ 907.498,92**

**Разлика између укупно остварених прихода и примања и расхода и улагања у 2016.години износи 907.498,92 динара и представља вишак примања-суфицит.**

**Од вишка примања 907.498,92 динара резервисана средства за 2017. годину износе 20.602,20 динара на име банкарске провизије.**

**Прилог:**

**-Објашњење у вези са одступањем по финансијском Плану**

**-Стање на буџетском рачуну**

**-Инвестиција**

**-Ненаплаћена потраживања**

**1.Одступања у Плану**

Финансијски план КЦБ је урађен тако што су предвиђени трошкови распоређени по апропријацијама које тај одређени трошак подразумева.

Средства која добијамо из буџета града уплаћују се тачно по позицијама како су планирана.

Проблем се јавља када нам се уплаћују средства од других нивоа власти.

Када аплицирамо за одређене пројекте код других нивоа власти, КЦБ у апликацији прикаже таксативно и све трошкове које смо предвидели за одређени програм и који се налазе у финансијском Плану Културног центра Београда.

На тај начин морамо и да оправдамо трошење новца.

Ове године одвојена су средства из града и средства из других нивоа власти, тако да се јасно види и у Плану колико средства је планирано из ког извора и тачно се зна где је дошло до одступања.

**2.Стање на буџетском рачуну**

Што се тиче стања на буџетском рачуну, на дан 31.12.2016. године, односно почетног стања 01.01.2017. године, од **20.602,20** динара, тај новац је део новца намењен за трошкове платног промета и банкарских услуга.

Средства су уплаћена за овај трошак у 2016. години али из разлога што нису реализоване све банкарске услуге закључно са 31.12.2016.године , остављен је део новца за наплату провизије у јануару 2017.године.

**3.Инвестиција**

Радове у биоскопу Културног центра Београда је било неопходно извести због мањкавости и оштећења која су уочена у простору фоајеа и то: влага од процуривања услед оштећења хидроизолације на спољњем зиду дворане, дотрајала електро инсталација и расветна тела у фоајеу, потпуно дотрајала и небезбедна врата на свим улазима у биоскопску салу.

Дворана Kултурног центра Београда је простор у коме се током целе године у оквиру редовног биоскопског програма одржавају најмање три филмске представе дневно, као и низ тематских фестивала (ФЕСТ, БЕЛДОКС, Слободна зона, Фестивал ауторског филма...) и циклуса националних кинематографија (Шпанија, Француска, Аустрија, Финска...). Биоскоп има капацитет од 292 места и велику фреквенцију посете (36.000-40.000).

У складу са оваквим начином коришћења простора, као и законском регулативом која се односи на јавне просторе у којима борави велики број посетилаца у обавези смо да у највећој могућој мери, а у складу са могућностима, побољшамо статус објеката и безбедност корисника. Са том намером, а имајући у виду, из финансијских разлога, немогућност комплетне санације објекта донета је одлука да се приступи етапном санирању уочених недостатака и изврше следећи радови у оквиру текућег одржавања: замена дотрајалих врата дворане атестираним противпожарним вратима, замена постојеће дотрајале расвете у улазу у биоскоп и фоајеу функционалнијом и економичнијом лед расветом, санација влаге и кречење фоајеа биоскопа.

За потребе извођења ових радова израђена је обједињена техничка документација којом су предвиђени сви потребни радови. Техничку докуметацију је израдило Предузеће за пројектовање, инжењеринг и консалтинг „БМСК“ д.о.о. из Београда.

**4.Списак ненаплаћених потраживања од закупаца и спорови који се воде.**

 -Комисија за попис обавеза и потраживања, готовине и готовинских еквивалената предложила је ,да због застарелости и немогућности наплате ,отпишу следећа потраживања, што су Надзорни и Управни одбор КЦБ и прихватили.

 - „СТУБОВА КУЛТУРЕ”су имали почетни дуг у вредности од 1.255.332,00 динара, и закључно са 31.12.2013. године износ дуга је **256.000,00** динара.

Због чињенице да од тада нису исплатили дуг и чињенице да Стубови културе више не постоје дали смо предлог за отпис потраживања.

У случају евентуалне наплате приход ће се књижити као ванредни приход.

-туристичка организација Београда није измирила своје обавезе према Културном центру Београда у износу од **775.879,00** динара.

-делта спорт у износу од **71.695,44** динара

**Списак спорова Културног центра Београда**

-Дана 24.09.2009. Културни центар Београда је поднео тужбу суду за наплату потраживања од Прото тим-а, у износу од 2.631.379 динара, и тај поступак је у току.

-Културни центар Београда је са „Медиа II“ у новембру 2009. године постигао договор да дуг са припадајућом каматом плати у 6 месечних рата. Закључно са 31.12.2010. године су уредно плаћене уговорене рате. У 2010. „Медиа II “није испунила договор нити је измирила своје обавезе. Поднета је тужба суду за наплату остатка дуга у износу од 1.522.604,00, а менице нису реализоване јер је рачун константно у блокади.

 - Због неизмирења обавеза поднета је тужба 2010. године суду за наплату потраживања од фирме „Барби“ у износу од 5.112.984,00 динара и до данас тај дуг је остао не промењен.

 -Дана 26.10.2011. Културни центар Београда је поднео тужбу суду за наплату потраживања од „Gourment boutique“ у износу од 2.749.606 динара, и тај поступак је у току.

 Помоћник директора за финансије

 Нинела Гојковић